3. การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการ

1.  Bopp Film ใช้เป็นวัสดุในอุตสาหกรรมบรรจุหีบห่อ ได้แก่

1.1 ใช้เป็นบรรจุภัณฑ์ เพื่อถนอมอายุของผลิตภัณฑ์ที่บรรจุให้เก็บอาหารได้นานขึ้น

1.2 ใช้เป็นวัสดุหลัก ในการทำเทปกาว

1.3 ใช้เคลือบอลูมิเนียมเป็น Metallized Film เพื่อถนอมคุณภาพอาหารให้คงทนถาวรนานขึ้น

2.  Polyester Film ใช้ในอุตสาหกรรมเทป และอิเล็คโทรนิกส์ ได้แก่

2.1 ใช้ในการผลิต เทปวีดีโอ และเทปคาสเซ็ท โดยการนำ Polyester Film
มาเคลือบด้วยน้ำยาเคมี และทำให้เป็นแม่เหล็ก

2.2 นำมาทำเป็นฉนวน สำหรับอุตสาหกรรมอิเล็คโทรนิกส์ เช่น ฉนวนพันสายไฟฟ้า , สายโทรศัพท์
, ฉนวนหุ้มคาแพซิเตอร์ ( Capacitor )

2.3 ใช้เป็นภาชนะบรรจุอาหารซึ่งทนความร้อนได้สูงเมื่อต้มหรืออุ่นอาหารในตู้ไมโครเวฟ

2.4 ใช้เป็นวัสดุหีบห่อซึ่งต้องการถนอมอาหารให้มีอายุยาวขึ้น
เนื่องจากมีคุณสมบัติในการป้องกันความชื้นได้สูง

2.5 ใช้เป็นวัสดุในการทำเทปกาว

3. CPP Film ( Cast Polypropylene Film ) มักจะใช้ควบคู่ไปกับ BOPP Film
โดยทำหน้าที่เป็นตัวเคลือบเพื่อให้อาหารที่บรรจุในวัสดุหีบห่อปลอดจากผลกระทบของสีที่พิมพ์บน BOPP
Film นอกจากนั้น ยังสามารถใช้ในวัตถุประสงค์อื่น ๆ เช่น ห่อขนมปัง, ห่ออาหาร เป็นต้น

4. Metallized Film ผลิตโดยการเคลือบอลูมิเนียมบนฟิล์มทุกชนิด เมื่อผ่านกระบวนการผลิตแล้ว

ผลิตภัณฑ์จะดูเงาวาวและคล้ายแผ่นโลหะมีคุณสมบัติในการใช้หีบห่ออาหารเพื่อเก็บและถนอมอาหารให้มีอายุยืนยาวขึ้น

สิทธิหรือข้อจำกัดในการประกอบธุรกิจ

( 1 ) บัตรส่งเสริมการลงทุน

บริษัท ฯ ได้รับสิทธิบัตรจากคณะกรรมการส่งเสริมการลงทุนจำนวน 7 ฉบับ คือ

1. บัตรส่งเสริมเลขที่ 1051/2527 ผลิต Polypropylene Film

2. บัตรส่งเสริมเลขที่ 1339/2531 ผลิต BOPP Film

3. บัตรส่งเสริมเลขที่ 1554/สอ. / 2532 ผลิต Polyester Film

4. บัตรส่งเสริมเลขที่ 1451/ สอ./2533 ผลิต BOPP Film & Metallized BOPP Film

5. บัตรส่งเสริมเลขที่ 1211/2536 ผลิตแผ่นเคลือบและเทปกาว ( Coated Film )

6. บัตรส่งเสริมเลขที่ 1454/2537 ผลิต BOPP Film ( สายการผลิตที่ 3 : 12,000 ตัน/ปี )

7. บัตรส่งเสริมเลขที่ 1574/2539 ผลิต BOPP Film ( สายการผลิตที่ 4 : 18,000 ตัน/ปี )

8. หนังสือแจ้งมติที่ นร. 1209/002418 ผลิต BOPP Film ( สายการผลิตที่ 5 : 25,000
ตัน/ปี )

( ตามรายละเอียด สิทธิประโยชน์บัตรส่งเสริม ) ที่แนบมา

ได้รับสิทธิบัตรจากคณะกรรมการส่งเสริมการลงทุน 7 ฉบับ และมีสิทธิประโยชน์ดังนี้

[TABLE]

3.2 การตลาดและภาวะการแข่งขัน

นโยบายและลักษณะการตลาดของผลิตภัณฑ์ที่สำคัญ

ภาพรวมของการตลาดและภาวะการแข่งขันของ BOPP Film สามารถสรุปได้ดังนี้คือ
ทั่วโลกมีกำลังการผลิตรวมกันมีประมาณ 3.6 ล้านตัน ต่อปี ในปี 2544 และจะเพิ่มเป็น 3.8
ล้านตัน ต่อปี ในปี 2545 – 2546 ซึ่งเป็นกำลังการผลิตตาม Name plate
จะได้กำลังการผลิตจริงประมาณ 90 % คือ 3.42 ล้านตันต่อปี ในปี 2545 –2546
โดยประมาณความต้องการ BOPP Film ในปี 2545 จะเป็นประมาณ 3.36
ล้านตันทำให้กำลังการผลิตและความต้องการเกือบสมดุลยังผลให้ระดับราคา BOPP Film
สูงขึ้นอย่างต่อเนื่อง คาดว่าในปี 2546 จะเริ่มเกิดการขาดแคลน BOPP Film โดยมีความต้องการ
BOPP Film ประมาณ 3.53 ล้านตัน หากไม่มีการขยายกำลังการผลิตอย่างเป็นนัยสำคัญ
เนื่องจากความต้องการในตลาดโลกยังคงเพิ่มขึ้นประมาณ 5-6% ต่อปี จากการสำรวจกำลังการผลิต
BOPP Film ทั่วโลกคาดว่าจะมีการสั่งซื้อ BOPP Line เพื่อเพิ่มกำลังการผลิตเพิ่มเติมในปี
2546อีกประมาณ 200,000 ตันต่อปี
โดยกำลังการผลิตที่จะขยายส่วนใหญ่จะอยู่ในประเทศสาธารณรัฐประชาชนจีน
เพื่อตอบสนองความต้องการภายในประเทศสาธารณรัฐประชาชนจีนที่เพิ่มขึ้นอย่างรวดเร็วเนื่องจากปริมาณบริโภคต่อคนยังอยู่ในระดับต่ำที่
420 กรัม ต่อคน ต่อปี เทียบกับประเทศที่พัฒนาแล้วอย่างเช่น ประเทศสหรัฐอเมริกา
ประชาคมยุโรป และประเทศญี่ปุ่นที่มีอัตราการบริโภคต่อคน สูงถึง 3,000 กรัม ต่อคน ต่อปี
ทั้งนี้เนื่องจากประชากรของประเทศสาธารณรัฐประชาชนจีนมีรายได้เพิ่มขึ้นและดูแลคุณภาพความเป็นอยู่ดีขึ้น
ประกอบกับการเข้า WTO ของประเทศสาธารณรัฐประชาชนจีน จะทำให้สินค้านานาชนิดซึ่งใช้ BOPP
Film เป็นบรรจุภัณฑ์สามารถขยายตลาดไปทั่วโลก
และเพิ่มปริมาณการบริโภคโดยส่วนรวมเนื่องจากประเทศสาธารณรัฐประชาชนจีนมีต้นทุนการผลิตที่ต่ำทำให้สามารถส่งออกสินค้าได้ในราคาต่ำกว่าคู่แข่งขันอื่นในตลาดโลก

บริษัทฯได้ประเมินสถานการณ์ตลาดดังกล่าวอย่างรอบคอบจึงวางแผนที่จะเพิ่มกำลังการผลิต BOPP
Film อีก 25,000 ตันต่อปี เพื่อรองรับสถานการณ์ขาดแคลน BOPP Film
หรือกำลังการผลิตและความต้องการเกือบสมดุลในปี 2546 เป็นต้นไป เนื่องจากบริษัทฯ
เองก็ไม่สามารถตอบสนองความต้องการของลูกค้าประจำของบริษัทฯ ที่เพิ่มขึ้นทุกปี
และเพื่อปกป้องความเสี่ยงทางด้านการตลาดในอนาคต เนื่องจากคู่แข่งรายสำคัญของบริษัทฯ
จะเป็นผู้ผลิตในประเทศสาธารณรัฐประชาชนจีน ซึ่งยังไม่มีความชำนาญในอุตสาหกรรมนี้
ทำให้การผลิตสินค้าส่วนใหญ่จะเป็น Commodity Film บริษัทฯ
จึงมีนโยบายที่จะส่งเสริมการวิจัยและพัฒนาผลิตภัณฑ์ใหม่ จำพวก Specialty Film
และเพิ่มส่วนแบ่งการตลาดเพื่อทดแทน Commodity Film มากขึ้นเรื่อยๆ
เพื่อหลบเลี่ยงการแข่งขันจากผู้ผลิต BOPP Film ในประเทศสาธารณรัฐประชาชนจีน โดยบริษัทฯ
ตั้งเป้า Specialty Film ของบริษัทฯ เข้าแทนที่ Specialty Film ของผู้ผลิต BOPP Film
ชั้นนำในประเทศสหรัฐอเมริกา ประชาคมยุโรป และประเทศญี่ปุ่น
ซึ่งเป็นกลุ่มผู้ผลิตที่มีต้นทุนการผลิตสูง เนื่องจากค่าแรงและค่าโสหุ้ยสูง

นอกจากนี้บริษัทฯ
ได้เตรียมการสำหรับข้อจำกัดในการส่งสินค้าเข้าไปยังประเทศในแถบประชาคมยุโรปและประเทศสหรัฐอเมริกาโดยดำเนินการปรับปรุงกรรมวิธีการผลิต,
การควบคุมการผลิตตรวจสอบผลิตภัณฑ์ จนได้รับการรับรอง ISO 9002
จากสถาบันชั้นนำในประเทศแถบประชาคมยุโรปและสหรัฐอเมริกา ตั้งแต่ปี 2540 เป็นต้นมา โดยยึด
Slogan (ปรัชญาในการทำธุรกิจ) ที่ว่า

คุณภาพ ที่ได้มาตรฐาน STANDARD QUALITY

ราคา ยุติธรรม COMPETITIVE PRICE

การจัดส่ง ที่ตรงเวลา ON-TIME DELIVERY

ในปี 2544 ที่ผ่านมา บริษัทฯ
ได้คำนึงถึงความรับผิดชอบต่อสังคมควบคู่ไปกับการดำเนินธุรกิจโดยได้ตระหนักถึง
ความรับผิดชอบของผู้ผลิต ในการรักษาสภาพแวดล้อม ประหยัดพลังงาน การดูแลและกำจัดของเสีย
ทำให้บริษัทฯได้รับการรับรอง ISO 14001 ในเดือน ธันวาคม ปี 2544 ที่ผ่านมา
อันจะเป็นประโยชน์อย่างยิ่งในการค้าทั่วโลก เนื่องจากประเทศต่างๆทั่วโลก
โดยเฉพาะประเทศที่เจริญแล้วจะมีนโยบายที่เข้มงวด กับผลิตภัณฑ์ที่ไม่คำนึงถึงสภาพแวดล้อม
และก่อให้เกิดมลภาวะสุดท้ายอาจจะมีมาตรการกีดกันทางการค้า สำหรับผู้ผลิตที่ไม่ได้รับการรับรอง
ISO 9002 และ ISO 14001 ในอนาคตอันใกล้นี้

ลูกค้าในประเทศแบ่งเป็นกลุ่มใหญ่ คือ 

1. โรงพิมพ์บรรจุภัณฑ์ มีสัดส่วนการใช้ประมาณ 60%

  2. โรงงานอุตสาหกรรมผลิตเทปกาว มีสัดส่วนการใช้ประมาณ 20%

Diaper และ Sticker

3. โรงงานอุตสาหกรรมขนาดเล็ก มีสัดส่วนการใช้ประมาณ 10%

ซึ่งทำถุงใส่สินค้าสำเร็จรูป เช่น ถุงเท้า

ถุงน่อง เสื้อเชิ๊ต และกางเกงสำเร็จรูป

4. โรงงานยาสูบและโรงงานผลิตเทป มีสัดส่วนการใช้ประมาณ 10%

ลูกค้าในต่างประเทศ แบ่งเป็น 4 กลุ่มใหญ่ คือ

1.  Distributor ซึ่งจะซื้อขาดสินค้าจากบริษัทฯ และนำไปจำหน่ายเอง เช่น Distributor
    ในประเทศจีน, ฮ่องกง, อเมริกา, ยุโรปตะวันตก, ยุโรปตะวันออก, ออสเตรเลีย
    และนิวซีแลนด์ โดยมีสัดส่วนการซื้อประมาณ 50% และมีลูกค้าของ Distributor
    รวมกันประมาณ 250 ราย

2.  Agent เป็นเพียงตัวแทนและผู้ประสานงานกับลูกค้าในประเทศต่าง ๆ โดยลูกค้าเป็นผู้ออก
    L/C เอง ส่วน Agent จะได้รับค่า Commision ประมาณ 3% ของราคา FOB ลูกค้าที่ผ่าน
    Agent มีประมาณ 100 ราย และมีสัดส่วนการซื้อประมาณ 15%

3.  บริษัทข้ามชาติขนาดใหญ่ที่ทำข้อตกลงกับบริษัทฯ เพื่อส่งออกสินค้าของบริษัทฯไปยังบริษัทฯ
    ในเครือของบริษัทข้ามชาติอื่น ๆ ทั่วโลกในราคา FOB เดียวกัน
    โดยมีการรับประกันปริมาณการสั่งซื้อขั้นต่ำ เช่น 2,000 - 3,000 ตัน/ปี โดยบริษัทฯ
    จะมีส่วนลดพิเศษให้ เพื่อทดแทนการรับประกันปริมาณการซื้อขั้นต่ำ และบริษัทฯ
    ได้ให้คำมั่นสัญญาที่จะจัดส่งสินค้าให้แม้จะเกิดการขาดแคลนในตลาดโลกก็ตาม
    ลูกค้าประเภทนี้มีประมาณ 10 ราย และมีสัดส่วนการซื้อประมาณ 15%

4.  ผู้ใช้โดยตรง ในต่างประเทศ เช่น โรงพิมพ์ขนาดใหญ่
    โรงงานอุตสาหกรรมผลิตเทปกาวขนาดใหญ่ โรงงานทำ Photo Album ขนาดใหญ่
    โรงงานเคลือบกระดาษขนาดใหญ่ โรงงานเคลือบ PCB โรงงานยาสูบ โรงงานผลิต Audio
    Tape และ VDO Tape รวมทั้ง โรงงานบรรจุภัณฑ์ ซึ่งใช้ BOPP Film ห่อกล่อง Display
    เหล่านี้เป็นต้น ลูกค้าประเภทนี้มีประมาณ 200 ราย และมีสัดส่วนการซื้อประมาณ 20%

ปัจจุบันบริษัทฯ มีคำสั่งซื้อมากกว่ากำลังการผลิตตลอดมา ทำให้บริษัทฯ
สูญเสียโอกาสทางด้านการตลาดไป
เนื่องจากวิกฤตเศรษฐกิจและธนาคารหรือสถาบันการเงินไม่มีนโยบายปล่อยสินเชื่อเพื่อขยายกำลังการผลิต
โดยบริษัทฯ
ต้องใช้เวลาไปในการปรับโครงสร้างหนี้กับทุกธนาคารและสถาบันการเงินแทนในช่วงระยะเวลาที่ผ่านมา
ดังนั้นบริษัทฯ จึงตั้งเป้าหมายว่าจะต้องเพิ่มกำลังการผลิตอีก 25,000 ตัน/ปี
เพื่อรักษาความเป็นผู้นำในการส่งออก BOPP Film ของโลกและลดต้นทุนลงอีกส่วนหนึ่ง
เพื่อคงความสามารถในการแข่งขันในตลาดโลกในระยะยาวต่อไป

นอกจากนี้บริษัทฯ ยังมีนโยบายที่จะขยายการส่งออกไปยังตลาดใหม่ คือ ประเทศในแถบอเมริกาใต้
ได้แก่ ประเทศบราซิล, ประเทศอาร์เยนตินา, ประเทศชิลี, ประเทศโคลัมเบีย เป็นต้น
ประเทศในแถบยุโรปตะวันออกได้แก่ ประเทศรัสเซีย, ประเทศโปแลนด์, ประเทศฮังการี,
ประเทศ ยูเครน, ประเทศยูโกสลาเวีย เป็นต้น ประเทศในแถบอัฟริกา เช่น ประเทศอัฟริกาใต้
และประเทศไนจีเรีย เป็นต้น

Polyester Film เนื่องจากการขยายกำลังการผลิตมากมายถึง 300,000 ตัน/ปี ในช่วงปี
2539 - 2540 เนื่องจากระดับราคาที่สูงมากในช่วงปี 2536 - 2539
จากการขาดแคลนกำลังการผลิตประกอบกับวิกฤตเศรษฐกิจ ในช่วงปี 2540 เป็นต้นมา
ทำให้ระดับราคา Polyester Film
ต่ำกว่าต้นทุนการผลิตเป็นจำนวนมากจากการทุ่มตลาดของประเทศเกาหลีใต้, ประเทศอินโดนีเซีย
และประเทศอินเดีย ส่งผลให้ผู้ผลิตในอุตสาหกรรมนี้ขาดทุนเป็นอย่างมากในช่วงระยะเวลาตั้งแต่ปี
2540 - 2543 สถานการณ์เริ่มปรับตัวดีขึ้นเล็กน้อย เนื่องจากผู้ผลิตที่ทำการทุ่มตลาดต้องปิดตัวลง
เนื่องจากภาวะขาดทุนอย่างมาก ปัจจุบันระดับราคา Polyester Film
เริ่มใกล้เคียงกับต้นทุนการผลิตมากขึ้น แต่กำลังการผลิตส่วนเกินยังจะคงเป็นปัจจัยที่จะทำให้ราคา
Polyester Film ไม่สามารถปรับตัวสูงขึ้น
จนถึงระดับมีกำไรได้ในอนาคตอันใกล้นี้คาดว่ากำลังการผลิตส่วนเกินจะต้องใช้เวลาอีกไม่น้อยกว่า 5
ปี เพื่อให้เกิดสมดุลยในอุปสงค์และอุปทาน

บริษัทฯ เล็งเห็นปัญหาดังกล่าวตั้งแต่ช่วงปี 2539 จึงตัดสินใจไม่ขยายกำลังการผลิตของ
Polyester Film ตามผู้ผลิตรายอื่น ๆ ซึ่งเป็นการตัดสินใจของบริษัทฯ ที่ถูกต้อง ทำให้บริษัทฯ
ไม่มีผลกระทบกับราคา Polyester Film ที่ตกต่ำลง เนื่องจากบริษัทฯ
มีกำลังการผลิตในปัจจุบันเพียง 3,500 ตัน/ปี

บริษัทฯ มีสัดส่วนการจำหน่ายในประเทศประมาณ 50% และส่งออกต่างประเทศประมาณ 50 %
ในช่วงปี 2540 - 2543 และปัจจุบันบริษัทฯ มีสัดส่วนการจำหน่ายในประเทศเพิ่มขึ้นเป็น 70%
และส่งออกต่างประเทศเพียง 30% ลูกค้าในประเทศ คือ
โรงพิมพ์บรรจุภัณฑ์และลูกค้าต่างประเทศก็เป็นโรงงานบรรจุภัณฑ์ขนาดใหญ่ เช่นกัน

CPP Film ปัจจุบันบริษัทฯ มีกำลังการผลิตเพียง 3,500 ตัน/ปี
เพื่อสนับสนุนกลยุทธ์การตลาดในเรื่อง One Stop Shop
หมายความว่าโรงพิมพ์ขนาดใหญ่สามารถสั่งสินค้าทุกประเภทจากบริษัทฯ
ได้โดยมิต้องไปสั่งซื้อจากผู้ผลิตหลายราย ลูกค้าภายในประเทศส่วนใหญ่ คือ
โรงพิมพ์บรรจุภัณฑ์และโรงงานทำถุง โดยมีสัดส่วนการขายประมาณ 30%
ส่วนลูกค้าต่างประเทศก็จะเป็นโรงพิมพ์บรรจุภัณฑ์และโรงงานทำถุงเป็นส่วนใหญ่
โดยมีสัดส่วนการขายประมาณ 70%

Metallized Film ปัจจุบันบริษัทฯ มีกำลังการผลิต 7,000 ตัน/ปี โดยนำ BOPP Film,
Polyester Film และ CPP Film ของบริษัทฯ มาเคลือบอลูมิเนียมเพื่อใช้ใน Dry
Lamination Process ของบรรจุภัณฑ์ลูกค้าภายในประเทศส่วนใหญ่คือโรงพิมพ์บรรจุภัณฑ์
โดยมีสัดส่วนการขายประมาณ 70% และส่งออกต่างประเทศประมาณ 30%
ลูกค้าส่วนใหญ่เป็นโรงพิมพ์บรรจุภัณฑ์ทั้งสิ้น

สภาพการแข่งขันภายในอุตสาหกรรม

บริษัทฯ เชื่อมั่นว่าความอยู่รอดในระยะยาวของบริษัทฯ จะขึ้นอยู่กับปัจจัยดังนี้คือ

BOPP Film การวิจัยและพัฒนาผลิตภัณฑ์ใหม่จำพวก Specialty Film และขยายตลาด
Specialty Film ไปทั่วโลก เพื่อเปลี่ยนแปลง Portfolio ของสินค้าของบริษัทฯ โดยในปัจจุบัน
Specialty Film มีสัดส่วนประมาณ 30-35% ของผลิตภัณฑ์รวม บริษัทฯ มีเป้าหมายจะเพิ่มสัดส่วน
Specialty Film เป็น 50% ในปี 2546 ที่จะถึงนี้ เพื่อหลบเลี่ยงการแข่งขัน Commodity Film
กับผู้ผลิต BOPP Film ในประเทศสาธารณรัฐประชาชนจีน อีกทั้ง Specialty Film ให้ Gross
Margin สูงกว่า Commodity Film อีกทั้งผู้ผลิต Specialty Film
ในประเทศแถบประชาชนยุโรป สหรัฐอเมริกาและญี่ปุ่น มีต้นทุนการผลิตที่สูงมาก
เนื่องจากค่าแรงและค่าโสหุ้ยที่สูงกว่าประเทศแถบเอเซียยกเว้นประเทศญี่ปุ่น ผู้ผลิตเหล่านี้
มีความประสงค์จะลดขนาดกิจการหรือเลิกกิจการในธุรกิจนี้
เนื่องจากไม่สามารถแข่งขันในตลาดได้อีกต่อไป
และทุ่มเทศักยภาพและแหล่งเงินทุนให้กับธุรกิจหลักของหลุ่มโดยเน้นผลิตภัณฑ์ที่ใช้ Technology
ที่สูงขึ้นเป็นหลัก

Polyester Film ดังที่กล่าวมาแล้วว่า ได้มีการเพิ่มกำลังการผลิตถึง 300,000 ตัน/ปี ในช่วงปี
2539 - 2540 เนื่องจากระดับราคาที่สูงมากในช่วงปี 2536 - 2539
จากการขาดแคลนกำลังการผลิตในช่วงดังกล่าว ประกอบกับวิกฤตเศรษฐกิจในช่วงปี 2540
เป็นต้นมาทำให้ระดับราคา Polyester Film ต่ำกว่าต้นทุนการผลิตมาก
จากการทุ่มตลาดของกลุ่มผู้ผลิตใน ประเทศเกาหลีใต้, ประเทศอินโดนีเซีย และประเทศอินเดีย
จนกระทั่งผู้ผลิตหลายรายในประเทศดังกล่าวต้องปิดกิจการลง เนื่องจากขาดทุนอย่างมาก
ส่งผลให้ราคา Polyester Film ขยับตัวขึ้นเล็กน้อยใกล้เคียงกับต้นทุนการผลิตมากขึ้น
อย่างไรก็ตามจากกำลังการผลิตส่วนเกิน คาดว่าผู้ผลิต Polyester Film
จะยังไม่มีกำไรในช่วงระยะเวลา 3 ปีข้างหน้านี้
จนกว่าความต้องการจะเริ่มใกล้เคียงกับกำลังการผลิตที่มี ยกเว้นกรณีที่ผู้ผลิต Polyester Film
ปิดกิจการเพิ่มขึ้น เนื่องจากภาวะขาดทุนทำให้กำลังการผลิตทั่วโลกลดลง
ก็จะทำให้ความต้องการสมดุลยกับกำลังการผลิตเร็วขึ้น บริษัทฯ
ได้ตัดสินใจถูกต้องโดยไม่เพิ่มกำลังการผลิตในช่องปี 2539 - 2540 ตามผู้ผลิต Polyester Film
อื่น ๆ เนื่องจากบริษัทฯ ได้ศึกษาการเจริญเติบโตของตลาดเทียบกับกำลังการผลิต 300,000 ตัน/ปี
ที่จะเกิดขึ้นในช่วงดังกล่าว ทำให้อุปทานสูงกว่าอุปสงค์เป็นอย่างมาก
ซึ่งจะส่งผลให้ระดับราคาตกต่ำลงอย่างรวดเร็ว
และสภาพความเป็นจริงก็พิสูจน์ถึงการตัดสินใจที่ถูกต้องของบริษัทฯ
จากความสามารถในการบริหารของบริษัทฯ บริษัทฯ สามารถจำหน่าย Polyester Film
เต็มกำลังการผลิต 3,500 ตัน/ปีตลอดมาแม้ในช่วงวิกฤตเศรษฐกิจ โดยมีตลาดภายในประเทศ
ตลาดต่างประเทศในแถบยุโรปตะวันตกและประเทศสหรัฐอเมริกาเป็นตลาดหลักอีกทั้งบริษัทฯ
สามารถจำหน่าย Polyester Film ได้ในราคาตลาด Premium ทำให้บริษัทฯ ไม่ขาดทุน
แต่ก็ไม่มีกำไรจากธุรกิจนี้ในช่วงระยะเวลา 3 ปีที่ผ่านมาเทียบกับผู้ผลิต Polyester Film
หลายรายที่ต้องปิดกิจการลงเนื่องจากภาวะการขาดทุนอย่างมาก

CPP Film เนื่องจากบริษัทฯ มีกำลังการผลิต CPP Film เพียง 3,500 ตัน/ปี บริษัทฯ
จึงใช้สินค้านี้เป็น Service Item
เพื่อให้โรงพิมพ์บรรจุภัณฑ์สามารถซื้อฟิล์มทุกชนิดได้จากผู้ผลิตรายเดียว หรือที่เรียกกันว่า One Stop
Shop บริษัทฯ เน้นในผลิตภัณฑ์ Metallized CPP Film Low Heatseal / High Bonding
เนื่องจากเป็นสินค้าในกลุ่ม Specialty Film ซึ่งมีราคาสูงและมี Gross Margin สูง

Metallized Film ปัจจุบันบริษัทฯ นำ Film ของบริษัทฯ มาผ่านขบวนการ Metallization
เพื่อให้ได้ผลิตภัณฑ์ดังนี้คือ

1.  Metallized CPP Film Low Heatseal / High bonding

2.  Metallized Polyester Film Non Heaseal

3.  Metallized BOPP Film Low Heatseal / High bonding

4.  Metallized BOPP Film Non Heatseal / High bonding

ปัจจุบันบริษัทฯ สามารถผลิต Metallized Film ได้เพียง 4,000 ตัน/ปี เนื่องจากข้อจำกัดของ
Order ลูกค้า ซึ่งไม่ตรงกับความสามารถที่จะรับได้ของเครื่องเคลือบ เช่น Order
ลูกค้ามีความกว้างของหน้าฟิล์มที่ 1,000 - 1,200 มม.
แต่หน้ากว้างของเครื่องเคลือบสามารถเคลือบได้ถึง 1,800 มม. เป็นต้น

3.3 การจัดหาผลิตภัณฑ์หรือบริการ

3.3.1 การผลิตเพื่อการจำหน่าย

บริษัท ไทยฟิล์มอินดัสตรี่ จำกัด ( มหาชน ) มีโรงงาน 2 แห่ง คือ

โรงงานบางพลี เลขที่ 73/3 ถนนบางนา-ตราด กม.13 ต.บางโฉลง อ.บางพลี จ.สมุทรปราการ

ประกอบด้วย สายการผลิต - บีโอพีพีฟิล์ม 1 สาย ( 4,000 ตันต่อปี )

- โพลีเอสเตอร์ฟิล์ม 1 สาย ( 3,500 ตันต่อปี )

โรงงานระยอง เลขที่ 323 หมู่ 10 ต. มาบข่า อ. บ้านค่าย จ.ระยอง (พื้นที่ในเขตการส่งเสริม

การลงทุนที่ 3)

ประกอบด้วย สายการผลิต - บีโอพีพีฟิล์ม 4 สาย ( 54,000 ตันต่อปี )

- ซีพีพีฟิล์ม 1 สาย ( 3,500 ตันต่อปี )

- ฟิล์มเคลือบอลูมิเนียม 2 สาย ( 7,000 ตันต่อปี )

  - ฟิล์มเคลือบอื่น ๆ 1 สาย ( 3,000 ตันต่อปี )

3.3.2 กำลังการผลิต

จำนวนกะที่ผลิตได้จำนวนกะที่ผลิตจริง

บริษัทฯ เป็นอุตสาหกรรม ซึ่งจำเป็นต้องผลิตต่อเนื่อง
เนื่องจากขบวนการผลิตบังคับและจะต้องใช้เวลาในการเริ่มขั้นตอนการผลิตถึง 4 ชั่วโมง
เพราะฉะนั้น บริษัทจึงทำการผลิต 3 กะ 24 ชั่วโมง เป็นระยะเวลา 28 วันต่อเดือน
โดยมีการหยุดบำรุงรักษาเครื่องจักรประมาณ 2 -3 วันต่อเดือน
โดยพนักงานสลับวันหยุดตลอดทั้งสัปดาห์ และบริษัท ฯ ได้เตรียมพนักงานไว้สำรอง 20 %
สำหรับการนี้

ในปี 2544 ที่ผ่านมา บริษัทฯผลิตสินค้าทั้งสิ้นประมาณ 69,681 ตัน ครบทุกกะการผลิต
โดยมิได้มีการปิดโรงงาน นอกจากปิดเพื่อการบำรุงรักษาประจำปี
และการบำรุงรักษาประจำเดือนตามปกติ เพื่อคงสภาพคล่องของบริษัท

กำลังการผลิตและปริมาณการผลิตจริง

  ---------------------------- ---------- ---------- ---------- ----------
                               ปี 2544     ปี2543      ปี 2542     ปี2541

  ---------------------------- ---------- ---------- ---------- ----------

+----------------------------+---------+---------+----------+---------+
| กำลังการผลิตเต็มที่ ( หน่วย : ตัน | 58,000  | 58,000  | 58,000   | 58,000  |
| )                          |         | 3,500   | 3,500    | 3,500   |
|                            | 3,500   | 3,500   | 3,500    | 3,500   |
| ผลิตภัณฑ์ - บีโอพีพี ฟิล์ม         |         |         |          |         |
|                            | 3,500   | 7,000   | 7,000    | 7,000   |
| - ซีพีพี ฟิล์ม                  |         | 3,000   | 3,000    | 3,000   |
|                            | 7,000   |         |          |         |
| - โพลีเอสเตอร์ ฟิล์ม           |         | 55,377  | 53,940   | 47,579  |
|                            | 3,000   | 3,207   |          |         |
| VALUE ADDED                |         | 3,772   | 2,808    | 2,921   |
|                            | 59,293  |         |          |         |
| - เม็ททัลไลท์ ฟิล์ม             | 3,497   | 3,133   | 3,012    | 2,453   |
|                            |         |         |          |         |
| - ฟิล์มยาเคลือบ               | 3,849   | 95.48   | 2,893    | 2,495   |
|                            |         |         |          |         |
| ปริมาณการผลิตจริง ( หน่วย : ตัน | 3042    | 91.63   | 93.00    | 82.03   |
| ) ผลิตภัณฑ์ - บีโอพีพี ฟิล์ม       |         |         |          |         |
|                            | 102.23  | 107.77  | 80.23    | 83.46   |
| - ซีพีพี ฟิล์ม                  |         |         |          |         |
|                            | 99.91   | 44.76   | 86.06    | 70.08   |
| - โพลีเอสเตอร์ ฟิล์ม           |         |         |          |         |
|                            | 109.97  | 2.66    | 41.33    | 35.64   |
| VALUE ADDED                |         |         |          |         |
|                            | 43.45   | 14.21   | 13.37    | 24.38   |
| - เม็ททัลไลท์ ฟิล์ม             |         |         |          |         |
|                            | 7.07    | 25.23   | (3.87)   | 16.84   |
| การใช้กำลังการผลิต ( % )      |         |         |          |         |
|                            | 9.04    | 8.30    | 22.79    | (28.36) |
| ผลิตภัณฑ์ - บีโอพีพี ฟิล์ม         |         |         |          |         |
|                            | 2.04    |         | 15.95    | (19.65) |
| - ซีพีพี ฟิล์ม                  |         |         |          |         |
|                            | 2.90    |         |          |         |
| - โพลีเอสเตอร์ ฟิล์ม           |         |         |          |         |
|                            |         |         |          |         |
| - เม็ททัลไลท์ ฟิล์ม             |         |         |          |         |
|                            |         |         |          |         |
| อัตราเพิ่มของปริมาณการผลิต ( %  |         |         |          |         |
| )                          |         |         |          |         |
|                            |         |         |          |         |
| ผลิตภัณฑ์ - บีโอพีพี ฟิล์ม         |         |         |          |         |
|                            |         |         |          |         |
| - ซีพีพี ฟิล์ม                  |         |         |          |         |
|                            |         |         |          |         |
| - โพลีเอสเตอร์ ฟิล์ม           |         |         |          |         |
|                            |         |         |          |         |
| - เม็ททัลไลท์ ฟิล์ม             |         |         |          |         |
+----------------------------+---------+---------+----------+---------+

3.3.3 วัตถุดิบหลักของบริษัทฯ ประกอบด้วย

1.  เม็ดพลาสติก PP ใช้ในการผลิต BOPP Film

2.  เม็ด Polyester ใช้ในการผลิต Polyester Film

3.  เม็ดพลาสติก CPP ใช้ในการผลิต CPP Film

เนื่องจากวัตถุดิบดังกล่าวข้างต้น ถือเป็นสินค้าปัจจัยพื้นฐาน (Commodity Products)
เพราะฉะนั้นปัจจัยของระดับราคาจะขึ้นกับอุปสงค์และอุปทานเป็นหลัก
ในกรณีที่อุปสงค์มีสูงกว่าอุปทานราคาสินค้าเหล่านี้ก็จะมีราคาสูงขึ้นอย่างรวดเร็วทำให้มีกำไรสูงส่งผลให้มีการเพิ่มกำลังการผลิตมากกว่าอุปสงค์ที่เพิ่มขึ้น
ทำให้อุปทานมีมากกว่าอุปสงค์
ในที่สุดส่งผลให้ระดับราคาสินค้าตกต่ำลงจนบางครั้งต่ำกว่าต้นทุนการผลิต ผู้ผลิตซึ่งไม่มีประสิทธิภาพ
หรือไม่มีขนาดใหญ่พอหรือขาดเงินทุนหมุนเวียน
เนื่องจากภาระการขาดทุนอย่างต่อเนื่องผู้ผลิตเหล่านี้ก็จะต้องปิดตัวลง ทำให้อุปสงค์สมดุลกับอุปทาน
ทำให้ระดับราคาปรับตัวขึ้น เมื่ออุปสงค์เพิ่มขึ้นอย่างต่อเนื่องก็จะเกิดภาวะขาดแคลนอีก
เป็นวัฐจักรขาขึ้นและขาลง โดยใช้เวลาประมาณ 6 ปี ต่อหนึ่งรอบ

บริษัทฯ เล็งเห็นปัญหาการผลิตและจำหน่ายวัตถุดิบดังกล่าว
จึงมีนโยบายไม่พึ่งพิงแหล่งผลิตใดแหล่งผลิตหนึ่งมากเกินกว่า 20% ของกำลังการผลิตของบริษัทฯ
และมีผู้ผลิตและจำหน่ายสำรองอีกประมาณ 40% ของกำลังการผลิต
เพื่อป้องกันปัญหาการขาดแคลนวัตถุดิบในวัฐจักรขาขึ้นและไม่ให้ผู้ผลิตและจำหน่ายขึ้นราคาสินค้าเกินราคาตลาดโลก

จากการบริหารวัตถุดิบดังกล่าวข้างต้นบริษัทฯ จึงได้สั่งซื้อวัตถุดิบทั้งจากภายในประเทศ
และต่างประเทศทั่วโลกดังนี้คือ

1.  เม็ดพลาสติก PP จาก

  1.1 ภายในประเทศ

1.  TPE ประมาณ 0 - 500 ตัน/เดือน

2.  HMC ประมาณ 500 - 800 ตัน / เดือน

1.2 ต่างประเทศ

1.  TPC สิงคโปร์ ประมาณ 400 - 500 ตัน/เดือน

2.  TITAN มาเลเซีย ประมาณ 500 - 1,000 ตัน/เดือน

3.  TRIPOLYTA อินโดนีเซีย ประมาณ 500 - 1,000 ตัน/เดือน

4.  IDEMITSU ญี่ปุ่น ประมาณ 0 - 1,000 ตัน/เดือน

5.  YUNGSOX ใต้หวัน ประมาณ 500 - 1,000 ตัน/เดือน

6.  EXXON U.S.A. ประมาณ 1 ,000 - 1,200 ตัน/เดือน

7.  SABIC ซาอุดิอารเบีย ประมาณ 500 - 1,000 ตัน/เดือน

8.  BORALIS เบลเยี่ยม ประมาณ 0 - 500 ตัน/เดือน

9.  ARCO U.S.A. ประมาณ 1,000 - 1,200 ตัน/เดือน

จะเห็นได้ว่าบริษัทฯ กระจายความเสี่ยง ในการนำเข้าวัตถุดิบจากทั่วโลก
แทนที่จะเน้นกลุ่มประเทศใดประเทศหนึ่งโดยเฉพาะ
เนื่องจากราคาของแต่ละทวีปจะขึ้นลงตามอุปสงค์และอุปทานทำให้บริษัทฯ
มีโอกาสเลือกใช้วัตถุดิบที่มีคุณภาพดีและราคาสมเหตุผล ทำให้ต้นทุนของบริษัทฯ ในการผลิตฟิล์ม
ซึ่งมีส่วนประกอบของวัตถุดิบประมาณ 50% ของต้นทุน อยู่ในระดับที่แข่งขันได้ในตลาดโลกตลอดมา

2. เม็ดPolyester

1.  ภายในประเทศ

2.1.1 INDOPOLY ประมาณ 0 – 300 ตัน/เดือน

2.  ต่างประเทศ

2.2.1 MITSUBISHI CHEMICALS ญี่ปุ่น ประมาณ 0 - 100 ตัน/เดือน

2.2.2 SKC เกาหลีใต้ ประมาณ 0 - 100 ตัน/เดือน

2.2.3 PT.POLY-PET อินโดนีเซีย ประมาณ 0 – 100 ตัน/เดือน

3.  เม็ด CPP

1.  ภายในประเทศ

3.1.1 HMC ประมาณ 0 – 300 ตัน/เดือน

2.  ต่างประเทศ

3.2.1 CHISSO ญี่ปุ่น ประมาณ 100 – 150 ตัน/เดือน

3.2.2 TRI-POLYTA อินโดนีเซีย ประมาณ 0 – 300 ตัน/เดือน

3.2.3 BORALIS เบลเยี่ยม ประมาณ 0 - 100 ตัน/เดือน

ข. ขบวนการผลิตมีการกำจัดวัตถุดิบเหลือใช้

BOPP Film

Polyester Film

CPP Film

Metallized Film

ขบวนการผลิตฟิล์มทุกชนิดของบริษัทฯ เป็นขบวนการผลิต Clean Process คือการละลายเม็ด
Plastic PP รีดเป็นแผ่น Plastic และยืดทั้ง Machine direction และ Transverse
direction จึงไม่ก่อให้เกิดผลกระทบต่อสิ่งแวดล้อมแต่ประการใด
เนื่องจากไม่มีการนำน้ำเข้าเป็นตัวทำละลายใน Process
หรือมีการใส่ผงเคมีซึ่งเกิดมลภาวะกับอากาศแต่อย่างใด
อีกทั้งส่วนสูญเสียที่เกิดขึ้นกับขบวนการผลิตทั้งหมดสามารถนำกลับไป Recycle
ได้หรือขายให้กับผู้ผลิตเม็ดใช้แล้วสำหรับเป็น Injection Grade
และนำไปใช้ทำภาชนะเช่นถังหรืออ่างต่อไป
บริษัทฯได้รับการรับรองด้านการควบคุมสิ่งแวดล้อมและมลภาวะจากหน่วยงานรัฐเสมอมา
ปัจจุบันบริษัทฯ ได้ดำเนินการ ISO14001
ซึ่งเป็นใบรับรองจากสถาบันที่มีชื่อเสียง,ของสหราชอาณาจักรเยอรมันนี, สวิสเซอร์แลนด์,
ฮอลแลนด์ ในเรื่องการควบคุมรักษาสิ่งแวดล้อมและประหยัดพลังงาน บริษัทฯ ได้รับใบรับรอง
ISO14001 ในเดือน ธันวาคม 2544 นี้ ซึ่งเป็นการยืนยัน ถึงการดำเนินการของบริษัทฯ
ว่าไม่มีผลกระทบต่อสิ่งแวดล้อมอีกทางหนึ่ง

3.4 งานที่ยังไม่ส่งมอบ -ไม่มี –

เนื่องจากบริษัทฯ มิได้ขยายกำลังการผลิตจากวิกฤตเศรษฐกิจตั้งแต่ปี 2540 เป็นต้นมา